Dom za starije osobe „Domenico Pergolis“ Rovinj – Casa per anziani „Domenico Pergolis“ Rovigno OIB 65822625952, dalje u tekstu Poslodavac, po ravnateljici Kristini Laginja, mag.oec. donosi dana 16.11.2021.godine slijedeću

**ODLUKU**

o uvođenju posebnih sigurnosnih mjera obveznog testiranja na virus SARS-CoV-2

**I.**

Odluka je donesena temeljem Odluke o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova od 12.11.2021.godine od Stožera civilne zaštite Republike Hrvatske - Klasa: 810-06/20-01/7; Urbroj: 511-01-300-21-452.

Odluka Stožera civilne zaštite RH temelji se na članku 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21).

**II.**

S obzirom na ubrzano širenje i povećani rizik prijenosa bolesti COVID-19, za vrijeme trajanja proglašene epidemije bolesti COVID-19, ovom Odlukom se radi zaštite zaposlenih kao i svih ostalih osoba koji su na bilo koji način povezani s radom Poslodavca uvodi posebna sigurnosna mjera i to obvezno testiranje na virus SARS-CoV-2.

Odluka se odnosi i primjenjuje:

* na sve zaposlene osobe, kao i svih ostalih osoba koji su na bilo koji način povezani s radom Poslodavca.

Odluka se ne odnosi i ne primjenjuje:

* na mlađe osobe od 16 godina,
* na osobe koje prate osobu koja se ne može brinuti za sebe,
* na osobe kod kojih postoje kontraindikacije za cijepljenje ili za dovršetak cijepljenja bilo kojim cjepivom protiv COVID-19, a što se dokazuje liječničkom potvrdom.

**III.**

Testiranje osoba iz točke II. ove Odluke provodi se prilikom dolaska na posao, s tim da se učine najmanje dva puta u sedam dana.

Poslodavac određuje da će se testiranje obaviti svaki ponedjeljak i četvrtak u tjednu, odnosno sukladno Odluci Poslodavca.

Iznimno, testiranje nije obvezno za osobe:

* koje ispunjavaju uvjet cijepljenja (posjednici EU digitalne COVID potvrde) ili preboljenja bolesti COVID-19, osim ako imaju znakove respiratorne infekcije, druge simptome ili znakove zarazne bolesti COVID-19.

**IV.**

Zaposlenici kao i sve ostale osobe koje su na bilo koji način povezani s radom Poslodavca obvezuje se prilikom ulaska u službene prostorije Poslodavca predočiti osobi koju je svojom posebnom Odlukom ovlastio Poslodavac predočiti dokaz da su testirane na virus SARS-CoV-2 i to:

* predočenjem EU digitalne COVID potvrde ili
* predočenjem drugog odgovarajućeg dokaza o cijepljenju, preboljenju odnosno potvrdom o testiranju.

Poslodavac će sačiniti:

* evidenciju/popis radnika s EU digitalnim COVID potvrdama po njihovom predočenju, koje će izuzeti iz obveznog testiranja, imajući u vidu njihovo vrijeme isteka. Ukoliko imatelji EU digitalne COVID potvrde ne predoče Poslodavcu obvezuju se testirati.
* evidenciju/popis radnika s potvrdama o testiranju na virus SARS-CoV-2:

EU digitalna COVID potvrda i potvrda o izvršenom testiranju na virus SARS-CoV-2 poslodavac ne pohranjuje, već isključivo evidentira, te će nakon prestanka važenja ove odluke učinjene evidencije biti uništene.

**V.**

Obveza predočavanja EU digitalne COVID potvrde ili drugog odgovarajućeg dokaza o cijepljenju, preboljenju odnosno testiranju odnosi se i na sve stranke koje dolaze u službene prostorije, kao i na sve pružatelje usluga koji pružaju različite usluge u tim prostorima ili su angažirani za određene poslove u njihovim prostorima ili druge osobe koje dolaze po bilo kojoj osnovi.

**VI.**

Zaposlenici kao i sve ostale osobe koje su na bilo koji način povezani s radom Poslodavca, kao i osobe iz točke V. ove Odluke koje odbiju testiranje odnosno odbiju predočiti EU digitalnu COVID potvrdu, potvrdu o izvršenom testiranju ili drugi odgovarajući dokaz, ne mogu ulaziti i boraviti u službenim prostorijama.

**VII.**

Činjenicu da su testirane na virus SARS-CoV-2, odnosno da su cijepljene ili preboljele bolest COVID-19, zaposlenici kao i sve ostale osobe koje su na bilo koji način povezani s radom Poslodavca kao i osobe iz točke V. ove Odluke mogu dokazivati predočenjem drugog odgovarajućeg dokaza, i to:

– da su preboljele bolest COVID-19 i dijagnoza im je postavljena na temelju brzog antigenskog testa unazad 12 mjeseci, dokazuju potvrdom liječnika primarne zdravstvene zaštite koju isti izdaje na temelju nalaza brzog antigenskog testa

– da su imale dijagnosticirane COVID bolesnike u obitelji i imale su s tim oboljelima kontakte, proglašavane su takozvanim vjerojatnim slučajem te im bolest nije dijagnosticirana laboratorijskim testom, dokazuju potvrdom liječnika primarne zdravstvene zaštite o preboljenju unutar 12 mjeseci, a na temelju medicinske dokumentacije

– da im je bolest COVID-19 dijagnosticirana PCR testom prije više od 6 mjeseci, a manje od 12 mjeseci, dokazuju potvrdom o preboljenju izdanom od liječnika primarne zdravstvene zaštite ili nalazom PCR testa ne starijim od 12 mjesec

– da su preboljele bolest COVID-19, a bolest im je dijagnosticirana PCR-om, BAT-om ili su bili vjerojatni slučaj, a cijepljene su jednom dozom cjepiva unutar 8 mjeseci od preboljenja te nije prošlo više od 12 mjeseci od primitka prve doze mogu dokazati potvrdom liječnika primarne zdravstvene zaštite o preboljenju ili nalazom pozitivnog PCR testa i potvrdom o cijepljenju jednom dozom cjepiva protiv bolesti COVID-19 pri čemu je datum cijepljenja unutar 8 mjeseci od preboljenja, a nije prošlo više od 12 mjeseci od cijepljenja.

**VIII.**

Zaposlenici kao i sve ostale osobe koje su na bilo koji način povezani s radom Poslodavca kao i osobe iz točke V. ove Odluke tijekom boravka u službenim prostorijama, obvezne su pridržavati se svih propisanih protuepidemijskih mjera, posebnih preporuka i uputa Hrvatskog zavoda za javno zdravstvo te sigurnosne mjere uvedene ovom Odlukom.

**IX.**

Ne pridržavanje odredbi iz ove Odluke predstavlja osobito tešku povredu službeničke/radne obveze zbog koje se može izreći otkaz ugovora o radu sukladno općim aktima, odredbi pozitivnih zakonskih propisa i drugih odgovarajućih i važećih propisa, posebice Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20).

**X.**

Zaposlenici kao i sve ostale osobe koje su na bilo koji način povezani s radom Poslodavca testiranje mogu obaviti u ovlaštenoj ustanovi ili laboratoriju. Popis ovlaštenih ustanova i laboratorija objavljuje se na mrežnoj stranici Ravnateljstva civilne zaštite.

Ukoliko je Poslodavac organizirao testiranje na virus SARS-CoV-2 kod ovlaštene ustanove dužni su testiranje obaviti skladno službeničkoj obavijesti i uputi.

Poslodavac se obvezuje zaposlenicima po njihovom pisanom zahtjevu refundirati troškove testiranja za potrebe dolaska na posao, osim ukoliko sam Poslodavac nije na sebe preuzeo plaćanje/podmirenje predmetnih troškova temeljem sklopljenog ugovora s ovlaštenom ustanovom.

**XI.**

Ova Odluka:

* ima se objaviti na službenim i internetskim stranicama odmah s danom njena donošenja,
* stupa na snagu 16. studenoga 2021.godine.

Zadužuju se ovlaštene stručne službe na izvršenje/provedbu ove Odluke

KLASA: 035-01-20-01/07

URBROJ: 2171-381-01-21-57

 RAVNATELJICA

 Kristina Laginja,mag.oec.